
1.3. Pašreizējā situācija, problēmas un risinājumi
	Priekšlikums
Iepazīstoties ar izziņu atkārtoti secināms, ka Tieslietu ministrijas iepriekš izteiktais iebildums līdz galam tomēr nav ņemts vērā. Proti, projekta anotācijā, Tieslietu ministrijas ieskatā, nav ietverts pienācīgs privātpersonai noteiktā īpašuma tiesību ierobežojuma satversmīguma izvērtējums.
Proti, neliels apraksts par to, ka projekts atbilst Satversmei nav uzskatāms par atbilstības izvērtējumu, tāpat fakts, ka dabas liegumā atrodas tikai vienas privātpersonas - juridiskas personas īpašums, nenozīmē to, ka personas Satversmē garantētās tiesības, nosakot dabas lieguma teritoriju, nav iespējams aizskart vai, ka projekta satversmību tādēļ nav nepieciešams izvērtēt.

Līdz ar to atkārtoti lūdzam izvērtē t nepieciešamību papildināt anotāciju ar detalizētu katra noteiktā aprobežojuma samērīguma (atbilstību Latvijas Republikas Satversmes 105. pantam) izvērtējumu.

Noslēgumā norādām, ka par katra tiesību akta projekta atbilstību augstāka ranga normām ir atbildīgs tieši projekta izstrādātājs un virzītājs. 

